**Ministru kabineta rīkojuma projekta „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 34.0 versija - Veselības ministrijas un padotības iestāžu IKT centralizācijas atbalsts)” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1. Ministru kabineta 2015. gada 17. novembra noteikumu Nr.653 „Darbības programmas „Izaugsme un nodarbinātība” 2.2.1. specifiskā atbalsta mērķa (turpmāk SAM)„Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma „Centralizētu publiskās pārvaldes informācijas un komunikācijas tehnoloģiju (turpmāk – IKT) platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi) 4. punkts un 13.2.apakšpunkts.
2. Deklarācijas par Māra Kučinska vadītā Ministru kabineta iecerēto darbību 35. uzdevums „Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”; rīcības plāna pasākums „Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim Vides un reģionālās attīstības ministrijas ( turpmāk – VARAM) kapacitāti un funkcijas”; 5. darbības rezultāts „Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 Eiropas un reģionālās attīstības fonda ( turpmāk – ERAF) līdzfinansēto projektu iekļaušanos publiskās pārvaldes vienotajā arhitektūrā”.
3. Ministru kabineta 2016.gada 10. februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1 punkts
 |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta rīkojuma projektu „Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 34.0 versija - Veselības ministrijas un padotības iestāžu IKT centralizācijas atbalsts” tiek apstiprināts un iekļauts informācijas un komunikācijas tehnoloģiju (turpmāk – IKT) mērķarhitektūras 34.0 versijā projekta “Veselības ministrijas un padotības iestāžu IKT centralizācijas atbalsts” (turpmāk – projekts) apraksts, kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis projekta iekļaušanu IKT mērķarhitektūras kārtējā versijā. Projekts veicina darbības programmas „Izaugsme un nodarbinātība” specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot 9 pamatdarbības procesus un publicējot 4 atvērtās datu kopas.Veselības ministrija īstenos Projektu, kuram ir šādi mērķi:1. Veselības ministrijas un Veselības ministrijas padotībā esošo iestāžu informācijas aprites un lēmumu pieņemšanas procesu pilnveidošana, izveidojot vienotu dokumentu pārvaldības un aprites informācijas sistēmu. Šī mērķa ietvaros tiks veikta visu Veselības ministrijas un Veselības ministrijas padotībā esošo iestāžu administratīvo pakalpojumu kataloga izveide nozares portālā www.eveseliba.gov.lv (aprakstu izveide, formu (veidlapu) izveide, vienotas dokumentu pārvaldības informācijas sistēmas pielāgošana Veselības ministrijas un Veselības ministrijas padotībā esošo iestāžu vajadzībām, tai skaitā e-paraksta funkcionalitātes nodrošināšana), tai skaitā nodrošinot administratīvo pakalpojumu aprakstu nodošanu Valsts pārvaldes pakalpojumu portālā latvija.lv iekļautajā vienotajā valsts un pašvaldību pakalpojumu katalogā un sasaistes izveidošana ar e-pakalpojumu “Iesniegums valsts un pašvaldības iestādei”. Pilnveidojot esošos darbības procesus, izstrādājot jaunas funkcionalitātes (moduļus) tiks nodrošināts vienots dokumentu pārvaldības aprites process un nodrošināts datu apstrādes, attēlošanas un nodošanas process.2. Nozares informācijas pieejamības un izmantošanas uzlabošana, izveidojot vienotu datu apstrādes, attēlošanas un nodošanas informācijas sistēmu. Šī mērķa ietvaros tiks izstrādātas prasības Veselības ministrijas un Veselības ministrijas padotībā esošo iestāžu datu apkopošanai, standartizētai analīzei (publicēšanai nozares portālā un Valsts reģionālās attīstības aģentūras atvērto datu platformā (metadatu formā)) un specifiskai analīzei, kas nepieciešama lēmumu pieņemšanai, kā arī nodrošināta standarta informācijas sistēmas pielāgošana specifiskajām vajadzībām, tai skaitā integrācija ar E-veselības projektā izveidoto statistikas datu apkopojumu.3. Veselības ministrijas un Veselības ministrijas padotībā esošo iestāžu IKT pārvaldības uzlabošana, tādējādi palielinot IKT atbalsta efektivitāti un kvalitāti, izveidojot atvēru iekšējo lietotāju atbalsta platformu. Šī mērķa ietvaros tiks izveidota atvērta informācijas sistēmu platforma, kas ļaus nodrošināt vienotu IKT procesu un resursu pārvaldību – gan izmantojot esošu datu apstrādi (piemēram, no resursu vadības sistēmas iegūt informāciju par jau esošajiem pamatlīdzekļiem, programmatūrām, utt.), gan jaunu procesu un IKT projektu vadību (piemēram, plānu jaunu informācijas sistēmu izstrādei vai esošo uzlabošanai, veicot tālāku centralizāciju).4. Veselības ministrijas un Veselības ministrijas padotībā esošo iestāžu informācijas sistēmu darbināšanai un attīstībai nepieciešamās IKT infrastruktūras un datu drošības nodrošināšana efektīvā, valsts IKT politikām atbilstošā veidā. Šī mērķa ietvaros tiks izveidots vienots datu centrs uz esoša VAS “Latvijas Valsts radio un televīzijas centrs” datu centra bāzes un infrastruktūras atjaunošana ietvertu gan jaunu serveru iegādi un izvietošanu, gan datu koplietošanas datu masīvu uzstādīšanu un datu aizsardzības infrastruktūras izveidi.Risināmās problēmas:**1. Pakalpojumi un dokumentu aprite**Būtiskākie secinājumi:1) Netiek nodrošināti sabiedrībai draudzīgi iestāžu administratīvie pakalpojumi – pakalpojumu saņemšanai ne vienmēr ir pieejamas nepieciešamās veidlapas un apraksti, lai paaugstinātu pakalpojumu elektronizācijas līmeni, kā arī izveidoti atsevišķi e-pakalpojumi, kas pamatā vērsti uz informācijas sniegšanu no esošajām informācijas sistēmām;2) Šobrīd Veselības ministrijas mājas lapā ir sākts veidot administratīvo pakalpojumu katalogu http://www.vm.gov.lv/lv/ministrija/pakalpojumi/, bet tas ir nepilnīgs un dublē Veselības ministrijas padotībā esošo iestāžu mājas lapās izvietoto informāciju, kā arī Valsts pārvaldes pakalpojumu portālā latvija.lv izvietotos pakalpojumus. Šis risinājums nav efektīvs, tādēļ nepieciešams veidot administratīvo pakalpojumu katalogu nozares portālā;3) Iekšējā un starpiestāžu informācijas un dokumentu apritē dominē papīra dokuments, neefektīvi dokumentu un informācijas aprites procesi;4) Šobrīd izveidotajā nozares portālā www.eveseliba.gov.lv ir pieejami tikai tādi pakalpojumi, kas nav administratīvi un ir tieši saistīti ar konkrētas personas veselības datiem;5) Netiek nodrošināta efektīva iekšējo resursu izmantošana – it sevišķi Veselības ministrijas un Veselības ministrijas padotībā esošo iestāžu ietvaros nenotiek esošo elektronisko dokumentu aprite, tai skaitā pārsūdzību gadījumos.Sekas:Ja netiks veikta Veselības ministrijas un Veselības ministrijas padotībā esošo iestāžu dokumentu aprites uzlabošana, paredzamas šādas sekas:1) Turpināsies vienādu dokumentu un informācijas glabāšana dažādās dokumentu vadības sistēmās;2) Netiks efektīvi izmantoti resursi informācijas pārsūtīšanai starp Veselības ministriju un Veselības ministrijas padotībā esošām iestādēm;3) Pakalpojumu saņēmēji nesaņems draudzīgus/ērtus pakalpojumus, nepalielināsies elektroniski iesniegto dokumentu/saņemto pakalpojumu skaits;4) Nesaīsināsies administratīvo procesu, atbilžu sniegšanas, u.c. laiks.**2. Datu uzkrāšana un analīze**Būtiskākie secinājumi:1) Veselības ministrijas un Veselības ministrijas padotībā esošo iestāžu uzkrātie dati par administratīvajām procedūrām un pakalpojumiem ir izvietoti daudzās neatkarīgās informācijas sistēmās un netiek centralizēti uzkrāti, lai gūtu datus analītiskā darba veikšanai un publiskai pieejamībai;2) Šobrīd uzkrātie dati ietver dažādos formātos uzglabāto un praktiski analīzei nepiemēroto informāciju par:a) Iestāžu darbības efektivitāti no budžeta tēriņu viedokļa (kādi līdzekļi tiek tērēti kādās pozīcijās, kādā veidā šie līdzekļi sadalās dažādās iestādēs – piemēram, kuras veic noteiktas funkcijas pašas un kuras faktiski tās ir nodevušas ārpakalpojumā)b) Iestāžu darbības efektivitāti komunikācijā ar sabiedrību (piemēram: cik ilgā laikā vidēji tiek izskatīti pieteikumi un sniegtas atbildes, cik apmierināti šo atbilžu saņēmēji ir ar šīm atbildēm – cik bieži seko skaidrojumu pieprasīšana vai sūdzības augstāk stāvošajā iestādē par atbilstošajiem lēmumiem un kādi gala lēmumi tiek pieņemti?)c) Noslodzes informāciju IKT projektu pārvaldībā un IKT risinājumu uzturēšanā, kas noved pie ļoti dažādiem resursu patēriņiem, plānošanas trūkuma budžeta plānošanā risinājumu uzturēšanā un paaugstinātām izmaksām.d) Informācijas caurspīdīgums par apstrādāto informācijas apjomu (gan plānveida darbībās sagatavotajiem rezultātiem - kā piemēram pārbaudes utml darbi, gan atbildot uz dažādiem pieprasījumiem sniegto informāciju un lietotāju apmierinātību ar saņemtajām atbildēm)Sekas:Ja netiks veikta Veselības ministrijas un Veselības ministrijas padotībā esošo iestāžu datu centralizēta uzkrāšana un informācijas apstrāde/publicēšana, paredzamas šādas sekas:1) Netiks nodrošināta efektīva informācijas/datu apstrāde un analīze, kas ir būtiska valsts budžeta līdzekļu izmantošanā, vienlaikus netiks efektīvi izmantoti darbaspēka resursi un informācija netiks apstrādāta/padarīta pieejama tiem, kam tā ir nepieciešama;2) Uzsākto veselības aprūpes finansēšanas reformu rezultāti būs grūti salīdzināmi un analizējami, nesniedzot skaidru un saprotamu informāciju sabiedrībai.**3. Lietotāju atbalsts**Būtiskākie secinājumi:1) Veselības ministrijas un Veselības ministrijas padotībā esošo iestāžu iekšējo pakalpojumu saņēmējiem netiek sniegts centralizēts atbalsts IKT pakalpojumu un citu resursu korektai pieprasīšanai;2) Tiek veikta decentralizēta IKT projektu un uzdevumu pārvaldība.Sekas:Ja netiks veikta Veselības ministrijas un Veselības ministrijas padotībā esošo iestāžu lietotāju atbalsta centralizācija, paredzamas šādas sekas:1) Netiks nodrošināta efektīva valsts budžeta resursu izmantošana, jo pastāv augsts risks, ka institūcijas neatkarīgi viena no otras iepērk un izmanto vienādus aprīkojumus, tehnoloģijas;2) Netiks nodrošināta efektīva IKT speciālistu noslodze;3) Netiks nodrošināta turpmāka centralizēta un caurskatāma IKT infrastruktūras attīstības un uzlabošanas projektu plānošana un ieviešana.**4. Infrastruktūra**Būtiskākie secinājumi:1) Veselības ministrijai un Veselības ministrijas padotībā esošajām iestādēm ir nepietiekama infrastruktūras kapacitāte, lai darbinātu no jauna izveidotas informācijas sistēmas;2) Esošā decentralizētā infrastruktūras pieeja ir neefektīva, jo vairākos fiziskos punktos tiek uzturētas dažādas tehnoloģijas, kā arī nodarbināti cilvēkresursi, kas veic līdzīgas funkcijas;3) Tiek uzkrāta īpaši sensitīva informācija, kurai nepieciešama paaugstināta datu aizsardzības drošība.Sekas:Ja netiks veikta Veselības ministrijas un Veselības ministrijas padotībā esošo iestāžu infrastruktūras centralizācija, paredzamas šādas sekas:1) Netiks nodrošināta efektīva valsts budžeta līdzekļu izmantošana, jo netiks efektīvi izmantoti fizisko telpu resursi, kā arī netiks nodrošināta efektīva IKT speciālistu noslodze;2) Pastāv risks, ka vienotas pārvaldības trūkuma dēļ atsevišķās Veselības ministrijas padotībā esošās iestādēs tiek izmantota novecojusi infrastruktūra, bet tai pat laikā citās Veselības ministrijas padotībā esošās iestādēs nepilnīgi tiek izmantota jaunāka un efektīvāka infrastruktūra;3) Novecojusi un neefektīvi pārvaldīta infrastruktūra var radīt draudus sensitīvās informācijas datu aizsardzībai.Projekta ietvaros tā mērķu sasniegšanai plānota šādu darbību īstenošana:1. Informācijas sistēmu ieviešana:
	1. Veselības ministrijas un Veselības ministrijas padotībā esošo iestāžu dokumentu pārvaldības informācijas sistēmas ieviešana
	2. Veselības ministrijas un Veselības ministrijas padotībā esošo iestāžu centralizētā datu uzkrāšanas, analīzes un publicēšanas informācijas sistēmas iegāde un ieviešana
	3. Veselības ministrijas un Veselības ministrijas padotībā esošo iestāžu centralizētā klientu atbalsta informācijas sistēmas iegāde un ieviešana
	4. Lietotāju apmācības
2. IKT infrastruktūras iegāde un izvietošana esošā datu centrā
 |
|  3. | Projekta izstrādē iesaistītās institūcijas | Veselības ministrijaNacionālais veselības dienestsSlimību profilakses un kontroles centrsVeselības inspekcijaNeatliekamās medicīniskās palīdzības dienestsZāļu valsts aģentūraValsts asinsdonoru centrsValsts tiesu medicīnas ekspertīzes centrsValsts sporta medicīnas centrsPaula Stradiņa Medicīnas vēstures muzejsVAS “Latvijas valsts radio un televīzijas centrs” |
|  4. |  Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji, komersanti (fiziskas personas, juridiskas personas), valsts pārvalde, pašvaldības.  |
| 2. | Tiesiskā regulējuma ietekme uz tautsaimniecību un administratīvo slogu | Fiziskajām, juridiskajām personām, kā arī ārvalstu fiziskajām personām administratīvais slogs nemainās un projekta tiesiskais regulējums nemaina to tiesības, pienākumus un veicamās darbības. |
| 3. | Administratīvo izmaksu monetārais novērtējums | Nav attiecināms |
| 4. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | **Turpmākie trīs gadi (*euro*)** |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017.gadu** | **izmaiņas, salīdzinot ar kārtējo 2017.gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 1 020 000 | 1 020 000 | 935 000 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 1 020 000 | 1 020 000 | 935 000 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 1 200 000 | 1 200 000 | 1 100 000 | 350 000 |
| 2.1. valsts pamatbudžets | 0 | 1 200 000 | 1 200 000 | 1 100 000 | 350 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -180 000 | -180 000 | -165 000 | -350 000 |
| 3.1. valsts pamatbudžets | 0 | -180 000 | -180 000 | -165 000 | -350 000 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi | X | 0 | 0 | 0 | 0 |
| 5. Precizētā finansiālā ietekme:  | X | -180 000 | -180 000 | -165 000 | -350 000 |
| 5.1. valsts pamatbudžets | -180 000 | -180 000 | -165 000 | -350 000 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins | Projekts tiks līdzfinansēts no ERAF līdzekļiem, un tā kopējais finansējuma apjoms ir 3 500 000 *euro*, tajā skaitā ERAF finansējums 2 975 000 *euro* un valsts budžeta finansējums 525 000 *euro.* Plānotie kopējie izdevumi 2017.gadā 1 200 000 *euro,* 2018.gadā – 1 200 000 *euro* un 2019. gadā – 1 100 000 *euro.* No kopējiem izdevumiem nacionālā līdzfinansējuma daļa 2017.gadā – 180 000 *euro,* 2018.gadā 180 000 *euro* un 2019. gadā – 165000 *euro*. ERAF finansējums 2017.gadā – 1 020 000 *euro,* 2018. gadā – 1 020 000 e*uro,* un 2019.gadā – 935 000 *euro.* |
| 6.2. detalizēts izdevumu aprēķins | Lai nodrošinātu ilgtspējību projekta ietvaros izstrādātiem un ieviestiem IKT risinājumiem, pēc projekta termiņa beigām ir plānojamas IKT risinājumu uzturēšanas izmaksas ne vairāk, kā 350 000 EUR apmērā gadā, ko veido:1. Resora e-lietas pārvaldības informācijas sistēma – 65 000 EUR;
2. Resora centralizētā datu uzkrāšanas, analīzes un publicēšanas informācijas sistēma – 75 000 EUR;
3. Resora centralizētā klientu atbalsta informācijas sistēma – 95 000 EUR;
4. Resora datu centrs – 115 000 EUR.

Sistēmu uzturēšanas izmaksās ietilpst: programmatūras licences, atjauninājumi, sistēmas drošības un veiktspējas pārbaudes, drošības labojumi, programmatūras papildinājumi, lietotāju atbalsts, infrastruktūras uzturēšana, izmitināšanas pakalpojumi u.c.Sistēmu attīstības izmaksas tiek plānots segt no izmaksu ietaupījuma, konsolidējot izmantojamo programmatūru un centralizējot iepirkumus, kā rezultātā uz licenču iegādes un uzturēšanas izmaksu rēķina, samazināsies kopējās resora IKT un IS uzturēšanas izmaksas.Aptuvenais izmaksu ietaupījuma novērtējums:

|  |  |  |
| --- | --- | --- |
| Nr. | IKT/IS un īss tās raksturojums | Ietaupījums (tūkst. EUR/gadā) |
| 1 | Resursu vadības IS | 81,9 |
| 2 | Kopējās resora datu vadību sistēmas (DVS) | 132,1 |
| 3 | Kopējais datu analīzes risinājums | 11,8 |
| 4 | e-pastu sistēmu uzturēšanas izmaksas | 2,9 |
| 5 | **Kopā** | **228,7** |

Iespējamais ietaupījums ir noteikts provizoriski ar ekspertu metodes palīdzību, t.sk. iesaistot Veselības ministrijas un Veselības ministrijas padotībā esošo iestāžu IKT personālu.Sistēmu attīstības izmaksās tiek plānots, piem.:* Pieslēgt papildus datu avotus Resora centralizētās datu uzkrāšanas, analīzes un publicēšanas informācijas sistēmai;
* Nodrošināt datu analīzi papildus šķērsgriezumos un papildus atvērto datu publicēšanu;
* Projekta laikā nenomigrēto iestāžu informācijas sistēmu pārvietošanu uz vienoto datu centu;
* Sakaru komunikāciju pakalpojumu nodrošināšana.

Lai segtu IKT risinājuma uzturēšanas izmaksas pēc projekta pabeigšanas, jautājums par papildu nepieciešamo finansējumu 2020. gadam un turpmākajiem gadiem skatāms Ministru kabinetā gadskārtējā valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā atbilstoši valsts budžeta finansiālajām iespējām. |
| 7. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora „Gadskārtējā valsts budžeta izpildes procesā pārdalāmais finansējums” 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.Finansējuma sadalījums pa gadiem ir norādīts indikatīvi un var mainīties projekta ieviešanas gaitā atbilstoši faktiskajai situācijai.  |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Veselības ministrijaNacionālais veselības dienestsSlimību profilakses un kontroles centrsVeselības inspekcijaNeatliekamās medicīniskās palīdzības dienestsZāļu valsts aģentūraValsts asinsdonoru centrsValsts tiesu medicīnas ekspertīzes centrsValsts sporta medicīnas centrsPaula Stradiņa Medicīnas vēstures muzejsVAS “Latvijas valsts radio un televīzijas centrs” |
| 2. | Projekta izpildes ietekme uz pārvaldes funkcijām un institucionālo struktūru | Nav attiecināms  |
| 3. | Cita informācija | Nav |

Anotācijas IV, V un VI sadaļa – projekts šīs jomas neskar.

Veselības ministre Anda Čakša

Vīza: Valsts sekretārs Kārlis Ketners

Zintis Pētersons, 67876054

zintis.petersons@vm.gov.lv